Χοντ

Στην Σκανδιναβική μυθολογία ο Χοντ (Hod) (αρχαία σκανδιναβικά: Hǫðr, προφορά: -Χωδρ-Το ǫ (ή ö σε άλλες εκδόσεις) μεταγράφεται με ωμέγα, επειδή κατά την εκφορά του το στόμα ήταν ανοιχτότερο από το o.) ήταν ο τυφλός αδελφός του Μπαλντρ και γιος του Οντίν και της Φρίγκα. 

Ο Χοντ ήταν αυτός που, καθοδηγούμενος από τον Λόκι, πέταξε το βέλος από γκυ που σκότωσε τον Μπαλντρ. Σύμφωνα με τον μύθο, η Φρίγκα έκανε όλες τις υπάρξεις να ορκιστούν πως δεν θα πειράξουν ποτέ τον Μπαλντρ. Όλα τα υπαρκτά πράγματα πήραν τον όρκο εκτός από το γκυ. Η Φρίγκα δεν το θεώρησε σημαντικό. Μια μέρα οι θεοί διασκέδαζαν εκσφεδονίζοντας  πράγματα στον Μπαλντρ τα οποία πάντα άλλαζαν κατεύθυνση και ποτέ δεν τον χτυπούσαν. Ο Λόκι, ο οποίος είχε μάθει για την αχίλλειο πτέρνα του Μπαλντρ, έφτιαξε ένα ακόντιο (ή ένα βέλος) από γκυ και βοήθησε τον Χοντ να το ρίξει στον Μπαλντρ. Εξαιτίας αυτού του εγκλήματος ο Οντίν και η γιγάντισσα Ριντ γέννησαν τον Βάλι με σκοπό να σκοτώσει τον Χοντ. Ο Βάλι ενηλικιώθηκε και σκότωσε τον Χοντ μέσα σε μια μέρα.

Παραπομπές

Κατηγορία:Τυφλότητα

Κατηγορία:Σκανδιναβική μυθολογία